फोरम नेपालका राजनीतिक समिति सदस्य सप्तरीका शैलेन्द्र साह स्वयं पनि घुमाउरो रूपमा त्यसलाई स्वीकार्छन् । भन्छन्, ‘नचाहँदा नचाहँदै पनि हामी निर्वाचनमा गयौँ, यसको अर्थ हामीले एजेन्डा नै छाडेको हो भन्ने होइन ।’ उनका अनुसार मधेशमा निर्वाचन नै बहिष्कार गर्न सक्ने अवस्था नदेखेकाले पनि निर्वाचनमा जाने निर्णय पार्टीले लिएको हो । उनी भन्छन्, ‘निर्वाचन जस्तोसुकै परिस्थितिमा भए पनि मधेशीहरू भोट खसाल्न अवश्य जानेछन् ।’
